Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17153

d) az engedélyeket szükség szerint egyeztesse a többi egységgel: 1) amennyiben egy légijármű ennek hiányában konfliktushelyzetbe kerülhet más ilyen egység irányítása alatt álló forgalommal; 2) a légijármű irányításának más egység számára történő átadása előtt. 3.3.2 A légijárművek mozgására vonatkozó tájékoztatásokat valamint a légijárművek számára kiadott légiforgalmi irányítói engedélyeket úgy tartsák nyilván és jelenítsék meg, hogy ez lehetővé tegye a forgalmi helyzet azonnali áttekintését annak érdekében, hogy a légijárművek közötti megfelelő elkülönítések segítségével fenntartsák a forgalom áramlását. 3.3.3 Ajánlás. – A légiforgalmi irányító egységeket szereljék fel olyan eszközökkel, amelyek a légiforgalmi irányító munkahelyeken felveszik a háttérben zajló kommunikációt és a hallható környezetet, és amelyek képesek legalább a működés utolsó huszonnégy órájában felvett információ tárolására. Megjegyzés. – A légiforgalmi irányító egységeknél készült felvételek és ezen felvételek átiratainak titkosítására vonatkozó rendelkezések a 13. Annex 5.12 szakaszában találhatók. 3.3.4 A légiforgalmi irányító egységek által kiadott engedélyek biztosítsanak elkülönítést:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes